เตรียมพร้อมสำหรับโปรเจกต์ เพิ่มอายุให้ทองแดง
การเพิ่มอายุให้ทองแดงจะได้ผลก็ต่อเมื่อทองแดงที่ใช้นั้นปราศจากน้ำมันและสิ่งปนเปื้อนอื่นๆ ซึ่งหมายความว่าก่อนจะเริ่มทำการใดๆ คุณอาจต้องเสียเวลาในการทำความสะอาดนิดหน่อยก่อนที่จะเริ่มเพิ่มอายุของทองแดงได้ ตรวจสอบให้มั่นใจว่าคุณทำความสะอาดทุกซอกทุกมุม รวมถึงรอยแยกเล็กๆ บนพื้นผิวทองแดงแล้วด้วย เพื่อผลลัพธ์ที่ดีที่สุด ส่วนผสมที่จะให้ทองแดงรวมตัวกับออกซิเจนได้ดีที่สุดคือ น้ำส้มสายชู 1 ถ้วยตวง (0.24 ลิตร) แอมโมเนีย 3/4 ถ้วยตวง (0.18 ลิตร) และเกลือ 1/4 ถ้วยตวง (0.19 ลิตร) ผสมส่วนผสมทั้งหมดแล้วเทลงในขวดที่มีหัวสเปรย์ เพื่อความสะดวกในการลงน้ำยาที่พื้นผิวทองแดง เขย่าส่วนผสมในขวดให้เข้ากัน  เกลือที่ไม่มีส่วนผสมของไอโอดีนจะให้ผลลัพธ์ที่ดีกว่า ไม่ว่าคุณจะใช้เกลือประเภทไหน พยายามทำให้เกลือละลายมากที่สุด เพื่อที่จะได้ไม่มีเม็ดเกลือเหลือไปขูดกับผิวของทองแดง สูตรบางสูตรจะเพิ่มน้ำมะนาว ¼ ถ้วยตวง (0.19 ลิตร) เข้าไปในส่วนผสมด้วย หลังจากกำจัดฝุ่นออกจากทองแดงทั้งหมดแล้ว ทำความสะอาดอีกครั้งด้วยน้ำยาเช็ดกระจก ชนิดที่ดีที่สุดคือชนิดที่มีส่วนผสมของแอมโมเนีย หลังจากฉีดน้ำยาเช็ดกระจกลงบนทองแดงแล้วให้ใช้ผ้าเช็ดน้ำยาออก ขัดสิ่งสกปรกออกให้มากที่สุดเท่าที่จะทำได้  ฉีดน้ำยาเช็ดกระจกลงบนทองแดงอีกครั้งโดยไม่ต้องเช็ดออก การฉีดน้ำยาเช็ดกระจกครั้งนี้ช่วยทำลายความตึงผิวที่มองไม่เห็นบนเนื้อทองแดง ทำให้น้ำยาเพิ่มอายุทองแดงได้สัมผัสกับเนื้อทองแดงโดยตรง หลังจากที่คุณทำความสะอาดและสเปรย์น้ำยาเช็ดกระจกลงบนทองแดงแล้ว ทาส่วนผสมที่ผสมไว้ก่อนหน้านี้ให้ทั่วชิ้นงานทองแดง ดูให้มั่นใจว่าคุณทาทั่วแล้วและทาน้ำยาทุกส่วนเท่ากัน อย่าทามากเกินไป คุณไม่จำเป็นต้องทาชิ้นงานจนชุ่ม ทาชิ้นงานด้วยปริมาณที่พอเหมาะ นำชิ้นงานใส่ถุงหรือวางไว้ใต้แผ่นพลาสติกเพื่อสร้างบรรยากาศความชื้นที่จะทำให้ทองแดงเกิดปฏิกิริยาแล้วเปลี่ยนสี ทิ้งไว้ให้ทองแดงทำปฏิกิริยากับออกซิเจนประมาณ 1 ชั่วโมง  ถ้าคุณอาศัยอยู่ในพื้นที่ที่มีความชื้นสูง หรือว่าคุณทำงานชิ้นนี้ช่วงที่มีพายุฝน ก็ไม่จำเป็นต้องใช้พลาสติกเพื่อสร้างความชื้นขึ้นมา โดยปกติแล้วถ้าคุณทำโปรเจกต์นี้ในช่วงที่ชื้นที่สุดของปีผลลัพธ์จะออกมาเป็นธรรมชาติที่สุด นำชิ้นงานออกมาจากถุงพลาสติกแล้วฉีดน้ำยาสร้างคราบทองแดงให้ทั่วชิ้นงานอีกครั้งหนึ่ง จากนั้นจึงนำชิ้นงานกลับเข้าไปใต้แผ่นพลาสติกหรือใส่ถุงเหมือนเดิม แล้วทิ้งไว้ให้มันทำปฏิกิริยาข้ามคืน ความเข้มของสีคราบทองแดงขึ้นอยู่กับความต้องการของคุณเอง นำชิ้นทองแดงออกจากถุงทุกเช้าเพื่อสังเกตถึงความเปลี่ยนแปลง แล้วจึงลงน้ำยาซ้ำหากต้องการ และทำซ้ำขั้นตอนเดิมหากสีที่ได้ยังไม่ได้ดั่งใจคุณ  โดยปกติแล้วคุณไม่ควรลงน้ำยาซ้ำหลายๆ รอบโดยเฉพาะอย่างยิ่งถ้าคุณอาศัยอยู่ในพื้นที่ที่มีความชื้นสูง รวมถึงทองแดงจะทำปฏิกิริยากับออกซิเจนโดยธรรมชาติแล้วค่อยๆ เปลี่ยนสีไปเรื่อยๆ อยู่แล้ว หลังจากที่คุณพอใจกับผลงานแล้ว ฉีดน้ำยาเช็ดกระจกเล็กน้อยลงบนผ้าสะอาดแล้วทำความสะอาดชิ้นงาน เช็ดเอาส่วนผสมที่ตกค้างออก เป็นอันเสร็จเรียบร้อย
เช็ดทำความสะอาดพื้นผิวทองแดงด้วยผ้าไร้ฝุ่น. ผสมส่วนผสม. ฉีดน้ำยาเช็ดกระจกลงบนทองแดงที่จะใช้. ทาส่วนผสมสำหรับสร้างคราบทองแดงให้ทั่วพื้นผิว. คลุมชิ้นงานของคุณ. ลงน้ำยาซ้ำอีกรอบ. ลงน้ำยาซ้ำได้เรื่อยๆ ตามต้องการ. ทำความสะอาดชิ้นงานด้วยผ้าสะอาด.
https://www.wikihow.com/Age-Copper https://www.wikihow.com/Age-Copper
Preparing the Project Aging the Copper